《送舍利宿定普岩》
唐代·孔德绍

仁祠表虚旷，祇园展肃恭。栖息翠微岭，登顿白云峰。

映流看夜月，临峰听晓钟。涧芳十步草，崖阴百丈松。

萧然遥路绝，无复市朝踪。

作者简介：孔德绍，会稽人，大约生活于隋末唐初时期。孔子三十四代孙。有清才。事窦建德，初为景城丞，后为内史侍郎，典书檄。建德败，太宗诛之。诗十二首。